बर’ ओनसोलफोराव जौ, जुवा, टिर खेला बायदि समाज बेरेखाफोरा बांनो हमदों।  बेखौ नोजोर होनानैनो दिनै बागसा जिल्लानि बरबारी बाजार लोगोसेनो बरबरी ओन्सोलाव जौ लोंनाय, फाननाय-बायनाय, तास खेला, टिर खेला, गान्जा भां सोबनाय, बायदि-बायदि समाजारि बिथिंनि हेंथा खेलाफोरखौ बन्द’ खालामनो थांखि लादों बरबरी गुदि बर’ थुनलाइ आफाद, बरबरी दख’रा एबसु, बरबरी गुदि बाथौ सिबिथाइ आफाद, बरबरी आइजो अन्साइ आफाद, बरबरी हारिमु आफाद, बरबरी फोरोंगिरि गौथुम, बरबरी हाथायसालि आरो जौगालु आफाद, बरबरी आन्सलिक बाथौ खुंफुं आफाद,बरबरी आन्सलिक युब’ संघ’, बरबरी प्राइमारी इउपिपिएल, बरबरी प्राइमारी बिपिएफ, पाखामारा प्राइमारी इउपिपिएल, पाखामारा प्राइमारी बिपिएफ, चैबारी प्राइमारी इउपिपिएल, चैबारि प्राइमारी बिपिएफफोरखौ लानानै गासै मोन 15 आफादफोरा जयै लोगो नांनानै बन्द’ खालामनायनि थांखि लादों।